Diari Oficial de la Generalitat Valenciana


Sumari del DOGV 9437, del 28-09-2022 (2022/8736)

ACORD de 23 de setembre de 2022, del Consell, pel qual s'autoritza un ajust entre dotacions de línies de l'annex de transferències i subvencions de capital del programa 431.10, Habitatge i regeneració urbana, de la Vicepresidència Segona i Conselleria d'Habitatge i Arquitectura Bioclimàtica, per import de 5.721.990 euros, que implica la supressió de la línia de transferència X1564 (expedient 14.011/22-157).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9437

Data del DOGV
:   28-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8736


Data del document
:   23-09-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 23 de setembre de 2022, del Consell, pel qual s'autoritza un ajust entre dotacions de línies de l'annex de transferències i subvencions de capital del programa 431.10, Habitatge i regeneració urbana, de la Vicepresidència Segona i Conselleria d'Habitatge i Arquitectura Bioclimàtica, per import de 5.721.990 euros, que implica la supressió de la línia de transferència X1564 (expedient 14.011/22-157). [2022/8736]  
  
En l'annex de transferències i subvencions de capital del programa 431.10, Habitatge i regeneració urbana, s'inclouen diverses línies de transferència que tenen com a destinatària a l'Entitat Valenciana d'Habitatge i Sòl (EVHA), per a finançar diverses actuacions, adquisicions i inversions que es duen a terme per aquesta entitat en matèria d'habitatge públic, així com cofinançar determinats projectes en el marc dels fons europeus. Per part de la Direcció General de l'EVHA s'ha comunicat que després de l'anàlisi de l'execució prevista per a les inversions i actuacions que es financen amb les diferents línies, es fa necessari efectuar una reassignació entre les dotacions d'aquestes, que no suposaria una modificació ni en el pressupost d'ingressos ni el de despeses de l'entitat.  
Atesa la sol·licitud de la EVHA, la Vicepresidència Segona i Conselleria d'Habitatge i Arquitectura Bioclimàtica proposa incrementar la dotació de les línies de transferència: X1744, «Manteniment ordinari del parc públic de vivenda», per import de 2.398.000 euros, per a poder fer front tant als compromisos assumits en els contractes vigents, com de noves necessitats de prestacions de servei, i X1725, «Transferència adquisició habitatges per a ampliació del parc públic de la Generalitat», per import de 3.323.990 euros, que permeta finançar la compra d'habitatges previstos tant per a l'exercici del dret de tanteig i retracte com per motius d'emergència residencial i vinculades al conveni de col·laboració signat entre l'EVHA i Criteria Caixa, SAU.  
  
Per a finançar aquests augments es proposa la minoració d'altres línies de transferència a l'entitat del mateix capítol i programa que no estan vinculades a compromisos pendents ni a finançament finalista per import global de 5.721.990 i que impliquen la supressió de la línia de transferència X1564.  
A aquest efecte, i en virtut del que es disposa en els articles 21 i 23 de la Llei 8/2021, de pressupostos de la Generalitat per a l'exercici 2022, a proposta del conseller d'Hisenda i Model Econòmic, el Consell  
  
  
ACORDA  
  
Primer i únic  
Autoritzar les següents modificacions en l'annex de transferències i subvencions de capital del programa 431.10, que impliquen:  
a) Minorar la dotació de les línies de transferència pels imports que es detallen a continuació, i que implica la supressió de la línia X1564:  
  
  
Codi Denominació Dotació anterior Modificació Dotació Actual  
X1564 Transferència a EVHA per al cofinançament d'actuacions en el marc dels fons europeus. 3.000.000 € 3.000.000 0  
X1724 Finançament de promocions d'habitatge per a arrendament. 5.120.700 € 2.025.712 2.908.685  
X8288 Pla d'intervenció integral sostenible (PIINS) en parc d'habitatges de la Generalitat. 3.896.200 € 457.751 3.386.225  
 Total minoracions - 5.721.990   
  
  
b) Incrementar la dotació de les línies de transferència pels imports que es detallen a continuació:  
  
Codi Denominació Dotació anterior Modificació Dotació Actual  
X1725 Transferència adquisició habitatges per a ampliació del parc públic de la Generalitat. 1.184.277 3.500.081 4.323.990  
X1744 Manteniment ordinari del parc públic d'habitatge  
 6.448.128 2.603.633 9.375.000  
 Total augments 5.721.990   
  
  
València, 23 de setembre de 2022  
  
La consellera secretària del Consell,  
AITANA MAS MAS